ОФК Вихрен (Сандански)
„Вихрен“ е общински футболен клуб от град Сандански, който участва в Югозападната група на Трета аматьорска футболна лига. Клубът е основан на 24 май 1925 г. Играе домакинските си мачове на стадион Спартак в Сандански, който е с капацитет 6000 места. Клубните цветове на Вихрен са зелено и бяло. През 2005 г. Вихрен печели за първи път в своята история промоция за „A“ група. Отборът престоява четири сезона в първото ниво на родния футбол, като най-доброто класиране, което записва, е 9-ото място, постигнато през сезони 2005/06 и 2006/07.

Успехи 
 9 място в „А“ група: 2005/06 г.
 1 място в „Б“ група: 2004/05 г.
 Четвъртфиналист за Купата на България: 2005/06 г.
 Четвъртфиналист за Купата на Съветската армия: 1985/86 г.

История 
За начало на ОФК Вихрен се смята 1925 г., когато в Сандански е основан първия футболен клуб – ФК Устрем. До 1944 г. в града са съществували и други клубове – ФК Гоце Делчев (1931 г.), ФК Беломорец (1941 г.).

След 1944 г. стартират поредица от реформи. През 1948 г. физкултурното дружество в курортния град приема името Яне Сандански. В края на 1949 г. се извършва нова промяна. Създадени са няколко доброволни спортни организации на ведомствен принцип – Строител, Червено знаме, Динамо, Спартак и др. През 1957 г. те са обединени под името Вихрен.

Вихрен се състезава в Югозападната зонална група до сезон 1976/77, когато печели за първи път промоция за „Б“ група. Най-доброто представяне на отбора във втория ешелон е през 1979/80, когато завършва на 2-ро място, след местния опонент Беласица (Петрич). През сезон 1988/89 Вихрен отново изпада във „В“ група. През следващите години тимът се люшка между втора и трета дивизия.

В първите години на ХХI век управлението на Вихрен е поето от бизнесмена Константин Динев. Инвестирани са сериозни финансови средства и през сезон 2004/05 отборът завършва на 1-во място в „Б“ група, класирайки се за първи път в своята история в „A“ група.

През следващите години Вихрен успява да се утвърди в елитната дивизия, като характерно за клуба през този период е, че разчита на много чуждестранни футболисти. Най-сериозна следа оставят сръбският защитник Зоран Цветкович, нигериецът Шалозе Удоджи, португалците Сержиньо и Жозе Фуртадо.

През 2011 г. Вихрен е изхвърлен в областните групи, а от 2012 играе в Б Група след като се обединява с Малеш (Микрево).

Видни футболисти на клуба

Екипи 
 Първи екип:зелени фланелки, зелени гащета.
 Втори екип:Бели фланелки, бели гащета.
 Трети екип:Зелено-бели раирани фланелки, бели гащета.

Стадион 

Клубният стадион на ФК Вихрен е „Сандански“ с 6000 места и с размери 100 m/50 m. Изкуственият терен е с размери 90/60.

Външни препратки 
 Профил на Вихрен в сайта bgclubs.eu

Бележки 

Вихрен
Вихрен
Основани в България през 1925 година
Обекти, наречени на Яне Сандански